recursal/SuperWikiNEXT-32B huggingface dataset:
**সত্যজিত কর্মকার** বাংলাদেশ সিভিল সার্ভিসের একজন কর্মকর্তা। তিনি বাংলাদেশ জ্বালানি ও বিদ্যুৎ গবেষণা কাউন্সিলের (বিইপিআরসি) চেয়ারম্যান (সচিব) এবং পরিকল্পনা কমিশনের ভৌত অবকাঠামো বিভাগের সদস্য (সচিব) হিসেবে কর্মরত ছিলেন। বর্তমানে তিনি পরিকল্পনা বিভাগে সচিব হিসেবে দায়িত্ব পালন করছেন।

প্রাথমিক জীবন
-------------

সত্যজিত নোয়াখালীর বেগমগঞ্জ উপজেলার একলাশপুরে জন্মগ্রহণ করেন। তার বাবা ধীরেন্দ্রকুমার কর্মকার ও মা অঞ্জলি কর্মকার। তিনি নোয়াখালীর অরুণচন্দ্র উচ্চ বিদ্যালয় থেকে ১৯৮০ খিষ্টাব্দে এসএসসি এবং নোয়াখালী সরকারি কলেজ থেকে ১৯৮২ খিষ্টাব্দে এইচএসসি পাস করেন। তিনি ঢাকা বিশ্ববিদ্যালয়ের লোকপ্রশাসন বিভাগ থেকে স্নাতক (সম্মান) ও স্নাতকোত্তর ডিগ্রি লাভ করেন। পরবর্তীকালে তিনি যুক্তরাজ্যের ব্র্যাডফোর্ড বিশ্ববিদ্যালয় থেকে উন্নয়নের জন্য অর্থনীতি ও অর্থায়ন বিষয়ে স্নাতকোত্তর ডিগ্রি অর্জন করেন। এছাড়া দেশে ও বিদেশে তিনি বিভিন্ন প্রশিক্ষণ গ্রহণ করেছেন।

কর্মজীবন
--------

সত্যজিত কর্মকার বিসিএস প্রশাসন ক্যাডারের ১০ম ব্যাচের একজন কর্মকর্তা হিসেবে ১৯৯১ খিষ্টাব্দে বাংলাদেশ সিভিল সার্ভিসে যোগদান করেন। তিনি মাঠ প্রশাসন ও সচিবালয়ে বিভিন্ন পদে অধিষ্ঠিত কর্মরত ছিলেন। তিনি সহকারী কমিশনার, উপজেলা নির্বাহী কর্মকর্তা ও অতিরিক্ত জেলা প্রশাসক হিসেবে দায়িত্ব পালন করেছেন। এছাড়া তিনি অর্থ বিভাগ, সেতু বিভাগ, পানি সম্পদ মন্ত্রণালয়, স্বাস্থ্য ও পরিবার কল্যাণ মন্ত্রণালয়, বাণিজ্য মন্ত্রণালয় এবং জনপ্রশাসন মন্ত্রণালয়ের এপিডি শাখায় কাজ করেছেন। অর্থ বিভাগে প্রায় ১৫ বছর দায়িত্ব পালনকালে তিনি বাজেট প্রণয়ন প্রক্রিয়া ও জেন্ডার বাজেটিং-এ ভূমিকা রাখার পাশাপাশি প্রতিবন্ধী শনাক্তকরণ সমীক্ষার ধারণাপত্র প্রণয়নেও ভূমিকা পালন করেন।

সত্যজিত ২০২১ খ্রিষ্টাব্দের ৯ মে সচিব পদে পদোন্নতি লাভ করেন। এরপর তিনি বাংলাদেশ জ্বালানি ও বিদ্যুৎ গবেষণা কাউন্সিলের (বিইপিআরসি) চেয়ারম্যান (সচিব) এবং পরিকল্পনা কমিশনের ভৌত অবকাঠামো বিভাগের সদস্য (সচিব) হিসেবে দায়িত্ব পালন করেন। বর্তমানে তিনি পরিকল্পনা বিভাগে সচিব হিসেবে দায়িত্ব পালন করছেন।

তথ্যসূত্র
---------

1. ↑  "পরিকল্পনা সচিব হলেন সত্যজিত কর্মকার"। *কালের কণ্ঠ*। ২২ ডিসেম্বর ২০২২। সংগ্রহের তারিখ ১৪ জানুয়ারি ২০২৩।
2. ↑  "পরিকল্পনা সচিব হলেন সত্যজিত কর্মকার"। *ঢাকা মেইল*। ২২ ডিসেম্বর ২০২২। সংগ্রহের তারিখ ১৪ জানুয়ারি ২০২৩।
3. ↑  "পরিকল্পনা বিভাগের নতুন সচিব সত্যজিত কর্মকার, জানুন তাকে নিয়ে"। *ঢাকাটাইমস*। ২২ ডিসেম্বর ২০২২। সংগ্রহের তারিখ ১৪ জানুয়ারি ২০২৩।
4. 1 2  "সত্যজিত কর্মকারের জীবন বৃত্তান্ত"। *পরিকল্পনা বিভাগ*। গণপ্রজাতন্ত্রী বাংলাদেশ সরকার। ১৪ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০২৩।
5. ↑  "জনপ্রশাসন সচিব হলেন আলী আজম, শিল্পে জাকিয়া সুলতানা"। *ঢাকা পোস্ট*। ৯ মে ২০২১। সংগ্রহের তারিখ ১৪ জানুয়ারি ২০২৩।
6. ↑  "পরিকল্পনা কমিশনের সদস্য হলেন সত্যজিত কর্মকার"। *ঢাকাটাইমস*। ৬ জুলাই ২০২২। সংগ্রহের তারিখ ১৪ জানুয়ারি ২০২৩।
7. ↑  "পরিকল্পনা সচিব হলেন সত্যজিত কর্মকার"। *দৈনিক জনকণ্ঠ*। ২২ ডিসেম্বর ২০২২। সংগ্রহের তারিখ ১৪ জানুয়ারি ২০২৩।
২০০৩ সালে জীবন বীমা কোম্পানির ঝুঁকি ব্যবস্থাপনায় ব্যবহৃত একটি মৃত্যহারের টেবিল।
**বীমাগণনা বিজ্ঞান** হল বিজ্ঞানের একটি শাখা যেখানে গণিত ও পরিসংখ্যানের পদ্ধতিসমূহ ব্যবহার করে বীমা, অর্থায়ন ও এ সংক্রান্ত শিল্পের ঝুঁকি নির্ণয় করা হয়ে থাকে। বীমাগাণনিকরা হলেন এই ঝুঁকি নির্ণয় সংক্রান্ত পেশাজীবী যারা বীমাগণনা বিজ্ঞানের উপর দক্ষতা ও অভিজ্ঞতা অর্জন করে বিভিন্ন শিল্পে ঝুঁকি নির্নয় ও ঝুঁকি ব্যবস্থাপনার কাজ করে থাকেন। পৃথিবীর অধিকাংশ দেশে একচুয়ারিদের দক্ষ করে তোলার জন্য তাদের কঠোর প্রশিক্ষণ ও পেশাগত পরীক্ষা পদ্ধতির মধ্য দিয়ে যেতে হয়।

বীমাগণনা বিজ্ঞানের বেশ কয়েকটি শাখার বিষয়বস্তু যেমন সম্ভাব্যতা, গণিত, পরিসংখ্যান, অর্থসংস্থান, অর্থনীতি ও কম্পিউটার বিজ্ঞানের সমন্বয়ে সাজানো হয়। এই শাখার শুরু থেকেই ঝুঁকি নির্নয়ের জন্য নিয়ন্ত্রণকারী প্রতিমান (মডেল), সারণী, লেখচিত্র এবং প্রিমিয়াম মডেলের ব্যবহার হয়ে আসছে। গত ৩০ বছরে শক্তিশালী কম্পিউটিং এবং গণনাকারী সফটওয়্যারের আবির্ভাবের ফলে বিজ্ঞানের এই শাখায় অভূতপূর্ব উন্নয়ন সাধিত হয়েছে। অতীতে শুধুমাত্র রাষ্ট্রীয় গুরুত্বপূর্ণ ও সংবেদনশীল প্রকল্পের ঝুঁকি নির্নয়ে এই বিজ্ঞান ব্যবহৃ হলেও বর্তমানে প্রতিযোগীতাপূর্ন বাজারে সকল আর্থিক প্রতিষ্ঠানই আর্থিক ঝুঁকি নির্নয় ও ঝুঁকি ব্যবস্থাপনার কাজে এই বিজ্ঞানকে ব্যবহার করছে।

পৃথিবীর বিভিন্ন দেশে অনেক বিশ্ববিদ্যালয়েই বীমাগণনা বিজ্ঞানে স্নাতক ও স্নাতকোত্তর উপাধি প্রদান করা হয়। ক্যারিয়ার কাস্ট নামক যুক্তরাষ্ট্রের একটি চাকুরি অনুসন্ধান ওয়েবসাইট অনুযায়ী ২০১০ সালে বীমাগাণনিক পেশাটি এক নম্বর স্থানে, ২০১২ সালে দুই নম্বর এবং ২০১৩ সালে আবারো এক নম্বর স্থানে ছিল। কর্মক্ষেত্রের পরিবেশ, আয়, চাকরির সুযোগ, চাহিদা এবং কাজের চাপ এই পাঁচটি বিষয়ের উপর ভিত্তি করে এই মর্যাদাক্রম করা হয়েছিল।

আরও দেখুন
---------

* বীমাগাণনিক
* ঝুঁকি ব্যবস্থাপনা
* বীমা
* জীবন বীমা

তথ্যসূত্র
---------

* Bühlmann, Hans (১৯৯৭)। "The Actuary: the Role and Limitations of the Profession Since the Mid-19th Century" (PDF)। *ASTIN Bulletin*। **27** (2): 165–171। আইএসএসএন 0515-0361। সংগ্রহের তারিখ ২০০৬-০৬-২৮।  অজানা প্যারামিটার `|month=` উপেক্ষা করা হয়েছে (সাহায্য)
* "Analysis of Senate Bill 174: Hearing Aids for Children" (পিডিএফ)। Revised November 19, 2004। California Health Benefits Review Program। ফেব্রুয়ারি ৯, ২০০৪। ফেব্রুয়ারি ৪, ২০০৬ তারিখে মূল (PDF) থেকে আর্কাইভ করা। সংগ্রহের তারিখ ২০০৬-০৬-২৮।
* D’arcy, Stephen P. (১৯৮৯)। "On Becoming An Actuary of the Third Kind" (PDF)। *Proceedings of the Casualty Actuarial Society*। LXXVI (145): 45–76। সংগ্রহের তারিখ ২০০৬-০৬-২৮।  অজানা প্যারামিটার `|month=` উপেক্ষা করা হয়েছে (সাহায্য)
* "When the Spinning Stops: Can Actuaries Help to Sort out the Mess in Corporate Pensions?"। *The Economist*। ২০০৬-০১-২৬। সংগ্রহের তারিখ ২০০৬-০৪-১০।
* Feldblum, Sholom (২০০১) [1990]। "Introduction"। Robert F. Lowe (ed.)। *Foundations of Casualty Actuarial Science* (4th সংস্করণ)। Arlington, Virginia: Casualty Actuarial Society। আইএসবিএন 0-9624762-2-6। এলসিসিএন 200188378 `|lccn=` এর মান পরীক্ষা করুন (সাহায্য)। উদ্ধৃতি শৈলী রক্ষণাবেক্ষণ: অতিরিক্ত লেখা: সম্পাদকগণের তালিকা (link)
* "History of the actuarial profession"। Faculty and Institute of Actuaries। ২০০৪-০১-১৩। ২০০৮-০৪-০৪ তারিখে মূল থেকে আর্কাইভ করা। সংগ্রহের তারিখ ২০১০-০৯-২৬।

বহিঃসংযোগ
---------

* কার্লিতে বীমাগণনা বিজ্ঞান (ইংরেজি)

* ব্যবসা প্রবেশদ্বার
* অর্থনীতি প্রবেশদ্বার
শিকাগোর একটি ওয়ালগ্রিনসের মার্চেন্ডাইজিং
**খুচরা বিক্রয়ের উন্নতিসাধন** বলতে খুচরা বিক্রেতার দোকানে কোনও নির্বাচিত পণ্যদ্রব্যের বিক্রি বাড়ানোর উদ্দেশ্যে সাধিত বহু-বিবিধ কৌশলমূলক কর্মকাণ্ডকে বোঝায়। একে ইংরেজি পরিভাষায় "মার্চেন্ডাইজিং" (Merchandising) বলা হয়। এই ধরনের কৌশলের মধ্যে রয়েছে পণ্য প্রদর্শন কৌশলের মাধ্যমে ক্রেতার মধ্যে ঝোঁকের মাথায় কেনাকাটা তথা প্রণোদনাবশত ক্রয়কে উৎসাহিত করা, বিনামূল্যে নমুনা ও উপহার বিতরণ এবং সাময়িক মূল্যহ্রাস। খুচরা বিক্রয়ের উন্নতিসাধনের নীতি বেশ কিছু নিয়ামক দ্বারা প্রভাবিত হয়, যাদের মধ্যে আছে উৎপাদনকারী প্রতিষ্ঠানের বাজার, বিভিন্ন পণ্য কতদ্রুত বিক্রি হচ্ছে, প্রান্তিক মুনাফা এবং সেবাসংক্রান্ত বিবেচনা। কখনও কখনও খুচরা বিক্রয়ের উন্নতিসাধনমূলক কর্মকাণ্ডে পণ্যের বিক্রয় উৎসাহিত করার পরিবর্তে খরিদ্দারকে দোকানে আকর্ষণ করে নিয়ে আসাটাই মুখ্য কাজ হয়ে থাকে।

অন্য ভাষায়, একজন সম্ভাব্য ক্রেতা বা খরিদ্দার খুচরা দোকানে প্রবেশ করার পরে তার কাছে পণ্যের প্রচার ও বিক্রয়ের জন্য যেসব কর্মকাণ্ড সাধন করা হয়, সেগুলির সমষ্টিগত রূপ হল খুচরা বিক্রয় উন্নতিসাধন। অর্থাৎ খুচরা পরিবেশে বিক্রয়ের জন্য উপস্থিত পণ্যের জন্য এই কর্মকাণ্ডগুলি প্রযোজ্য। যেহেতু বিক্রয়ের প্রক্রিয়াটি সাধারণত ক্রেতার চোখ দিয়ে পণ্য দেখার মাধ্যমে শুরু হয়, তাই খুচরাপণ্য বিক্রয়ের উন্নতিসাধনে পণ্যগুলিকে সুদৃশ্য করে উপস্থাপন করা হয়, যাতে ক্রেতা এগুলি পরখ করে দেখেন ও কিনতে উৎসাহিত হন।

খুচরা বিক্রয়ের উন্নতিসাধনের বিভিন্ন উপায়ের মধ্যে রয়েছে দোকানের জানালায় ও দোকানের ভেতরে কাচের পেছনে পণ্যের প্রদর্শনী, একই জাতীয় পণ্য একত্রে দলবদ্ধকরণ, পণ্যের তাকের উপরে প্রতীকের ব্যবহার, দোকানের অভ্যন্তরে বিশেষ বিশেষ পণ্যের বিজ্ঞাপন, বিনামূল্যের নমুনা বিতরণ ও উপহার প্রদান, দোকানের ভেতরে কোনও পণ্যের কার্যপ্রণালীর প্রদর্শনীর আয়োজন, পূর্ণ বা মজুদকৃত তাক, পণ্যের উপরে তীব্র আলোকসম্পাত (স্পটলাইট), ইত্যাদি। এছাড়া পরিষ্কার পরিচ্ছন্ন মেঝে ও তাক মধ্যবর্তী চলাচলের পথ, ধূলিমুক্ত তাক ও পণ্য, পরিপাটি করে সাজানো বা ঝোলানো পণ্য, সুবিন্যস্ত অনুভূতি, পণ্য ব্যবহারের নির্দেশিকা, সহজে চলাচলের জন্য যথেষ্ট প্রশস্ত পথ, ইত্যাদিও খুচরাপণ্য বিক্রয়ে উন্নতিসাধন করে থাকে।

খুচরা বিক্রয়ের উন্নতিসাধনের লক্ষ্য হল বিক্রয়ের পরিমাণ বৃদ্ধি করা, সময়ের সাথে পণ্যতালিকার সমস্ত পণ্য বিক্রয় দ্রুততর করা, ক্রেতাদেরকে দোকানে বেশি সময় ধরে রাখা, সন্তুষ্ট ক্রেতার সংখ্যাবৃদ্ধি, ইতাদি। ক্রেতারা যেসমস্ত পণ্য প্রায়শই ক্রয় করেন, সেগুলিকে সুদৃশ্যভাবে উপস্থাপন করলে ও সুন্দর করে গুছিয়ে রাখলে ক্রেতারা সাধারণত বারবার সেই দোকানে ফেরত আসে।

তথ্যসূত্র
---------

1. ↑  Daniel Chandler; Rod Munday (২০২০), *A Dictionary of Media and Communication* (৩য় সংস্করণ), Oxford University Press উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Charles Doyle (২০১৬), *A Dictionary of Marketing* (৪র্থ সংস্করণ), Oxford University Press উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Jonathan Law, সম্পাদক (২০১৬), *A Dictionary of Business and Management* (৬ষ্ঠ সংস্করণ), Oxford University Press উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**রুজভেল্ট** একটি ভবিষ্যতের হালকা রেল স্টেশন, যা মার্কিন যুক্তরাষ্ট্রের ওয়াশিংটন রাজ্যের সিয়াটলে অবস্থিত। এটি উত্তর সিয়াটলের রুজভেল্ট অঞ্চলে অবস্থিত ও সাউন্ড ট্রানজিট দ্বারা পরিচালিত এবং ২০২২ সালে খোলার জন্য নির্ধারিত লিংক লাইট রেল ব্যবস্থার উত্তরগেট পর্যন্ত সম্প্রসারণের অংশ হিসাবে নির্মিত হয়। ভূগর্ভস্থ স্টেশনের একক দ্বীপ প্ল্যাটফর্মটি একটি মধ্যবর্তী তলা এবং ৬৫ তম ও ৬৭তম রাস্তায় ১২তম এভিনিউ নর্থইস্টের সাথে দুটি প্রবেশ সংযুক্ত থাকবে।

ব্যালট পরিমাপে ভোটারদের দ্বারা ২০০৮ সালের নর্থগেট সম্প্রসারণের নির্মাণের অনুমোদন দেওয়া হয় এবং এটি ২০১২ সালে শুরু হয়। হালকা রেল টানেল তৈরির জন্য ব্যবহৃত দুটি টানেল বোরিং মেশিন ২০১৫ সালে নর্থগেট ও বিশ্ববিদ্যালয় জেলার মধ্যবর্তী পথে রুজভেল্ট স্টেশনে পৌঁছেছিল।

অবস্থান
-------

রুজভেল্ট স্টেশন উত্তর সিয়াটলের রুজভেল্ট নগর গ্রামের প্রাণকেন্দ্রে উত্তর-পূর্ব ৬৫তম স্ট্রিট ও উত্তর-পূর্ব ৬৭তম রাস্তার মধ্যবর্তী ১২তম অ্যাভিনিউয়ের নর্থইস্টের পশ্চিম দিকে অবস্থিত। এটি রুজভেল্ট স্কয়ার শপিং সেন্টার ও রুজভেল্ট হাই স্কুল সংলগ্ন, আশেপাশের অঞ্চলটি অঞ্চলটির বাণিজ্যিক ও খুচরা বিপণন কেন্দ্র গঠন করে। স্টেশনটি উত্তর সিয়াটেলের বৃহত্তম দুটি পার্ক রাভেনা পার্ক ও গ্রিন লেকের কাছেও অবস্থিত।

তথ্যসূত্র
---------

1. ↑  "Roosevelt Station"। Sound Transit। সংগ্রহের তারিখ আগস্ট ১৫, ২০১৬।
2. ↑  "Northgate Link Extension Project Folio" (পিডিএফ)। Sound Transit। মে ২০১৬। অক্টোবর ২০, ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ আগস্ট ১৫, ২০১৬।

বহিঃসংযোগ
---------
**খুনশান ফুটবল ক্লাব** (চীনা: 昆山足球俱乐部, ইংরেজি: Kunshan F.C.; সাধারণত **খুনশান এফসি** অথবা শুধুমাত্র **খুনশান** নামে পরিচিত) হচ্ছে খুনশান ভিত্তিক একটি চীনা পেশাদার ফুটবল ক্লাব। এই ক্লাবটি বর্তমানে চীনের দ্বিতীয় স্তরের ফুটবল লীগ চীন লীগ ওয়ানের প্রতিযোগিতা করে। এই ক্লাবটি ২০১৪ সালের ১২ই ডিসেম্বর তারিখে *চেনচিয়াং হুয়াসা ফুটবল ক্লাব* নামে প্রতিষ্ঠিত হয়েছে। ৩০,০০০ ধারণক্ষমতাবিশিষ্ট খুনশান স্টেডিয়ামে এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন চীনা সাবেক ফুটবল খেলোয়াড় কাও ইয়াও। চীনা মধ্যমাঠের খেলোয়াড় ওয়াং চিয়াচিয়ে এই ক্লাবের অধিনায়কের দায়িত্ব পালন করছেন।

তথ্যসূত্র
---------

1. ↑  "分享吧"। *fcharca* (চীনা ভাষায়)। ২০১৭-০৯-১৬ তারিখে মূল থেকে আর্কাইভ করা। সংগ্রহের তারিখ ২০২১-১০-২০।
2. ↑  "Daum 카페"। *Daum 카페* (চীনা ভাষায়)। সংগ্রহের তারিখ ২০২১-১০-২০।
3. ↑  "খুনশানের স্টেডিয়াম"। *ট্রান্সফারমার্কেট* (ইংরেজি ভাষায়)। সংগ্রহের তারিখ ২০ অক্টোবর ২০২১।
4. ↑  "খুনশান"। *ট্রান্সফারমার্কেট* (ইংরেজি ভাষায়)। সংগ্রহের তারিখ ২০ অক্টোবর ২০২১।
**যোগেশ্বর রাজ সিং** (জন্ম ১৯৬৭)  কাওয়ার্ধা রাজ পরিবারের একজন বংশধর এবং প্রয়াত বিশ্বরাজ প্রতাপ সিংয়ের পুত্র।

তিনি রায়পুরের রাজকুমার কলেজে পড়াশোনা করেছেন। তিনি ১৯ ফেব্রুয়ারি ২০০৩, পূর্বের ত্রিপুরা রাজ্যের রানি কৃতি দেবীকে বিয়ে করেন। দম্পতির ঘরে এক ছেলে রয়েছে যিনি ২০০৪ সালে জন্মগ্রহণ করেন।  তিনি একজন প্রাক্তন ভারতীয় জাতীয় কংগ্রেসের রাজনীতিবিদ। তিনি ১৯৯৮ সালে সাধারণ নির্বাচনে অবিভক্ত মধ্য প্রদেশ বিধানসভায় কাওয়ারধা বিধানসভা কেন্দ্রের প্রতিনিধিত্ব করেন। আবার ২০০৩ সালে ছত্তিশগড়ের অংশ হিসেবে আরেকবার।  তিনি ২০১৩ সালে ভারতীয় জাতীয় কংগ্রেসের সদস্যপদ থেকে পদত্যাগ করেন, দলের দ্বারা বেশ কয়েক বছর অবহেলিত হওয়ার পর। 

তিনি ১৯৩৫-৩৯ সালে তার পিতামহ ধর্মরাজ সিং দ্বারা নির্মিত কাওয়ার্ধা প্রাসাদটি একটি বিলাসবহুল ঐতিহ্যবাহী হোটেলে পরিণত করেছেন। 

তিনি এখন কাওয়ার্ধার রাজার উপাধি ধারণ করেছেন।

তথ্যসূত্র
---------

1. 1 2 3  "Kawardha"। ৩১ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০২২।
2. ↑  IndiaVotes AC: Winner summary over elections for Kawardha
3. ↑  "Archived copy"। ৬ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০১৪।
4. ↑  Sengupta, Reshmi (১৯ ফেব্রুয়ারি ২০০৩)। "Vedic rituals, regal match - Galaxy of guests for royal wedding after 47 years at Tripura House"। *The Telegraph*। India। সংগ্রহের তারিখ ৩ মার্চ ২০১৯।
5. ↑  "Archived copy"। ৯ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০১৪।
**খুনাইস ইবনে হুজাইফা** (خنيس بن حذيفة) (মৃত্যু ২ AH/৬২৪) ইসলামের নবী মুহাম্মদ স. এর একজন সাহাবা ছিলেন।

জীবনী
-----

খুনাইস মক্কার বনু কুরাইশ বংশের বনু শাহম গোত্রের হুজাফা ইবনে কায়েসের পুত্র ছিলেন। তার মা দাইদা বিনতে হিজ্যামও ছিলেন শাহম গোত্রের মেয়ে। তার দুই ভাই আব্দুল্লাহ ইবনে হুজাফা আস-সাহমি এবং কায়েস।

আবু বকরের দ্বারা প্রভাবিত হয়ে খুনাইস ইসলাম গ্রহণ করেন "আল্লাহর নবী আল আকরামের গৃহে প্রবেশের" কিছুদিন আগে।

তিনি তার দুই ভাই, সাত চাচাতো ভাই এবং শাহম গোত্রের অন্য চারজন সদস্য নিয়ে ৬১৬ খ্রিস্টাব্দে আবিসিনিয়ায় গমনের অংশ নেন। খুনাইস ৬১৯ খ্রিস্টাব্দে মক্কায় ফিরে আসেন। এরপরে তিনি হাফসা বিনতে উমার কে বিয়ে করেন। হাফসার তখন ১৪ বছর বয়স।

৬২২ সালে যখন উমর মদিনায় হিজরত করেন তখন হাফসা এবং খুনাইস তার দলের সঙ্গে যোগ দেয়। প্রথম দিকে তারা রিফা ইবনে আবদালমুন্দির এর সঙ্গে থাকতেন। যখন মুহাম্মদ স. প্রতিজন মুসলমানকে একজন ভাই নির্বাচন করতে নির্দেশ দেন তখন তিনি আবু আবস ইবনে জাবিরের সঙ্গে ভাই পাতান যে মুহাম্মদ ইবনে মাসলামার শ্যালক ছিলেন।

খুনাইস শাহম গোত্রের একমাত্র ব্যক্তি যিনি ৬২৪ খ্রিস্টাব্দে সংঘটিত বদরের যুদ্ধে অংশগ্রহণ করেন।

তিনি মুহাম্মদ স. এর মদিনায় হিজরতের ২৫ তম মাসের শুরুর দিকে মৃত্যুবরণ করেন। তাকে আল-বাকী কবস্থানে দাফন করা হয়। মুহাম্মদ স. তার শেষকৃত্য পরিচালনা করেন। তার কোন উত্তরসূরী ছিলো না।  বিধবা হাফসা পরবর্তীতে মুহাম্মদ স. কে বিবাহ করেন

তথ্যসূত্র
---------

1. ↑  Muhammad ibn Saad, *Tabaqat* vol. 3. Translated by Bewley, A. (2013). *The Companions of Badr*, p. 307. London: Ta-Ha Publishers.
2. ↑  Muhammad ibn Ishaq, *Sirat Rasul Allah*. Translated by Guillaume, A. (1955). *The Life of Muhammad*, pp. 147-148. Oxford: Oxford University Press.
3. ↑  Ibn Ishaq/Guillaume p. 116.
4. 1 2 3  Ibn Saad/Bewley vol. 3 p. 307.
5. ↑  Ibn Ishaq/Guillaume pp. 147-148.
6. ↑  Ibn Ishaq/Guillaume p. 168.
7. 1 2  Ibn Ishaq/Guillaume p. 218.
8. ↑  Muhammad ibn Saad, *Tabaqat* vol. 8. Translated by Bewley, A. (1995). *The Women of Madina*, p. 56. London: Ta-Ha Publishers.
9. ↑  Ibn Ishaq/Guillaume p. 218. Ibn Saad/Bewley vol. 3 p. 307.
10. ↑  Ibn Saad/Bewley vol. 3 pp. 307, 353.
11. ↑  Ibn Saad/Bewley vol. 3 p. 352.
12. ↑  Ibn Ishaq/Guillaume p. 329.
13. ↑  Ibn Hisham note 918.

বহিঃসংযোগ
---------

* 
*
একটি হাইড্রোমিটারের স্কিম্যাটিক অঙ্কন। তরলটির ঘনত্ব যত কম, ওজনযুক্ত ভাসমান বি তত ডুবে যায়। 
**আপেক্ষিক ঘনত্ব মাপক যন্ত্র** বা **হাইড্রোমিটার** ব্যবহৃত হয় তরলের আপেক্ষিক ঘনত্ব(relative density of liquid) পরিমাপ করার উদ্দেশ্যে। এটি প্লবতা(buoyancy) ধর্মের ওপর প্রতিষ্ঠিত। সাধারণত এদের এক বা একের বেশি মাপকাঠি থাকে এবং সেই অনুযায়ী স্কেল অর্থাৎ ক্রমানকে চিহ্নিত করা থাকে।যেমন- আপেক্ষিক গুরুত্ব(specific gravity)।

সাধারণত **আপেক্ষিক ঘনত্ব মাপক** যন্ত্রে থাকে:-বন্ধমুখ ফাঁপা কাচের টিউব যার নীচের অংশ তুলনায় প্রশস্থ(প্লবতার জন্য এরূপ গঠন নির্মিত করা হয়); পারদ কিংবা সীসার মতো তরল যা ভারসাম্য বজায় রাখতে পারে; ক্রমানকে চিহ্নিত সরু নল যা পরিমাপ করার জন্য ব্যবহৃত হয়। পরীক্ষার জন্য তরলটিকে লম্বা নলটিতে ঢালা হয়(ক্রমানকে চিহ্নিত নল)। তরলটি সুস্থির অবস্থায় আসা পর্যন্ত অপেক্ষা করতে হয়। চিহ্নিত নলের যে অংশে তরল স্পর্শ করে সেখান থেকে তরলের আপেক্ষিক ঘনত্বের মান পাওয়া যায়। ঘনত্বের বিভিন্ন ধর্ম অনুযায়ী এক বা একাধিক স্কেল আপেক্ষিক ঘনত্ব মাপক যন্ত্রে চিহ্নিত করা যায়।

আপেক্ষিক ঘনত্ব মাপক যন্ত্রের ব্যবহার বিবিধ। যেমন ল্যাকটোমিটার দিয়ে মাপা হয় প্রদত্ত দুধের ঘনত্ব কতটা। স্যাক্রোমিটার দিয়ে মাপা হয় কোনো তরলে চিনির ঘনত্ব কতটা । অ্যালকোহলোমিটার দিয়ে স্পিরিট অর্থাৎ আ্যালকোহোলের ঘনত্ব মাপা হয়।

ইতিহাস
------

হাইড্রোমিটার সম্ভবত গ্রীক দার্শনিক আর্কিমিডিসের (খ্রিস্টপূর্ব তৃতীয় শতাব্দীর) সময়ের, যিনি বিভিন্ন তরলের ঘনত্ব মাপার জন্য এর নীতিগুলি ব্যবহার করেছিলেন।  হাইড্রোমিটারের প্রাথমিক বিবরণ পাওয়া যায় দ্বিতীয় শতাব্দীর লাতিন কবি রেমনিয়াসের লেখা থেকে, যিনি সিরাকিউজের দ্বিতীয় হিয়েরোর মুকুটে সোনার পরিমাণ নির্ধারণের জন্য আর্কিমিডিসের তরলের স্থানচ্যুতি পদ্ধতির সাথে হাইড্রোমিটারের তুলনা করেছিলেন।

তথ্যসূত্র
---------

1. ↑  Ian Spencer Hornsey, A history of beer and brewing, Royal Society of Chemistry · 2003, page 429
2. ↑  Jeanne Bendick, Archimedes and the Door of Science, Literary Licensing, LLC · 2011, pages 63-64
3. ↑  Bensaude-Vincent, Bernadette (২০০২)। Holmes, Frederic L.; Levere, Trevor H. সম্পাদকগণ। *Instruments and Experimentation in the History of Chemistry*। Massachusetts Institute of Technology Press। পৃষ্ঠা 153। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **বারিমান-যন্ত্র** সংক্রান্ত মিডিয়া রয়েছে।

* Hypatia of Alexandria
* Hydrometer Information
* Guide to Brewing Hydrometers
* Jurjen Draaijer. Milk Testing  ওয়েব্যাক মেশিনে আর্কাইভকৃত ২১ অক্টোবর ২০১২ তারিখে. *Milk Producer Group Resource Book*, Food and Agriculture Organization of the United Nations
* Using Your Hydrometer  ওয়েব্যাক মেশিনে আর্কাইভকৃত ১০ অক্টোবর ২০১০ তারিখে, Winemaking Home Page.
* How The Hydrometer Works, Home Winemaking Techniques
**হাইডেলবার্গে তাণ্ডব** একটি হত্যাকাণ্ড ছিল যা ২৪ জানুয়ারী ২০২২ তারিখে সংঘটিত হয়েছিল হাইডেলবার্গ, ব্যাডেন-ওয়ার্টেমবার্গের রুপ্রেচ্ট-কার্লস-ইউনিভার্সিটির একটি লেকচার হলে। এক ২৩ বছর বয়সী ছাত্র নিহত এবং অন্য তিন ছাত্র আহত হয়েছে। মার্চ ২০০৯- এ উইনেনডেন এবং ওয়েন্ডলিংগেন গুলির পর এটি একটি জার্মান শিক্ষা প্রতিষ্ঠানে প্রথম মারাত্মক আগ্নেয়াস্ত্র হামলা।

ঘটনাচক্র
--------

 নিউহেইমার ফেল্ডে বোটানিক্যাল গার্ডেন

শিকার
-----

অপরাধী
------

অপরাধী ছিলেন বার্লিন-উইলমারসডর্ফের ১৮ বছর বয়সী নিকোলাই জি.  প্রথম সেমিস্টারের বায়োসায়েন্সের ছাত্র যিনি আগে পুলিশের কাছে রিপোর্ট করেননি এবং ম্যানহেইমের একটি সাধারণ ছাত্র অ্যাপার্টমেন্টে নির্জনে থাকতেন।  যৌবনে তিনি প্যারানয়েড সিজোফ্রেনিয়া এবং সামঞ্জস্যজনিত ব্যাধিতে ভুগছিলেন।  কিশোর বয়সে, তিনি ২০১৩ সালে হাইডেলবার্গে প্রতিষ্ঠিত ডানপন্থী চরমপন্থী দল Der III এর সদস্যদের তালিকায় ছিলেন। ২০১৯ সালে পদত্যাগ করার আগে দূরে।  ডানপন্থী চরমপন্থী উদ্দেশ্য বর্তমানে নির্ধারণ করা যায় না। অপরাধী অপরাধের কয়েকদিন আগে ভিয়েনার একজন ডিলারের কাছ থেকে হত্যার অস্ত্র (পাশাপাশি শটগান এবং একটি বোল্ট- অ্যাকশন রাইফেল) পেয়েছিল, এই বলে যে সে শিকারের লাইসেন্স পেতে চায়।  তার কোনো বন্দুকের অনুমতিপত্র (বন্দুকের মালিকানা কার্ড বা বন্দুকের লাইসেন্স) ছিল না। বক্তৃতা হলের ইভেন্টটি ছিল অপরাধীর কোর্সের একটি টিউটোরিয়াল, কিন্তু তার কোর্সের অংশ ছিল না।  অপরাধের অ্যাপার্টমেন্টে তল্লাশি চালানো হয় অপরাধ এবং প্রমাণাদি সুরক্ষিত হওয়ার পরপরই। একটি ব্যাকপ্যাকে, লোকটির কাছে দুটি বন্দুক এবং প্রায় 150টি কেনার রসিদ ছিল আপনার সাথে গোলাবারুদের গুলি।

প্রতিক্রিয়া
------------

চ্যান্সেলর ওলাফ স্কোলজ ( এসপিডি ) বার্লিনে প্রধানমন্ত্রীদের সাথে একটি সম্মেলনের পর বলেছেন: "এ ধরনের খবর শুনে আমার হৃদয় ভেঙে যায়"। 

ব্যাডেন-ওয়ার্টেমবার্গের স্বরাষ্ট্রমন্ত্রী থমাস স্ট্রোবল ( সিডিইউ ) ব্যাখ্যা করেছেন: "হাইডেলবার্গে আজকের মতো ঘটনাগুলি সর্বদা আমাদের হতবাক এবং ক্ষতির মুখে ফেলে, প্রথম কয়েক ঘন্টা বোঝার অভাব দ্বারা প্রভাবিত হয়৷ আজ আমরা একটি ভয়ঙ্কর এবং বুদ্ধিহীন সহিংসতার মুখোমুখি হয়েছি যেখানে একজন যুবক একটি বিশ্ববিদ্যালয় ভবনে বেশ কয়েকজনকে গুলি করে আহত করেছে এবং তারপরে নিজেকে গুলি করেছে। 

হাইডেলবার্গের লর্ড মেয়র, একার্ট ওয়ার্জনার ( স্বাধীন ) বলেছেন: "বিজ্ঞানের শহর হাইডেলবার্গের হৃদয় এই ক্যাম্পাসে স্পন্দিত। সারা বিশ্বের মানুষ অধ্যয়ন, গবেষণা এবং একটি ভাল ভবিষ্যতের জন্য সমাধান নিয়ে সেখানে কাজ করে। একজন হিংস্র অপরাধী এই পৃথিবীতে আক্রমণ করে এবং মানুষকে গুরুতরভাবে আহত করে তা আমাকে এবং আমাদের পুরো শহরের সমাজকে হতবাক করে দেয়।" 

এদিকে, হাইডেলবার্গ শহর এবং বিশ্ববিদ্যালয় অন্ত্যেষ্টিক্রিয়া সেবার পরিকল্পনা করছে। ভিকটিম সুরক্ষা সংস্থা এবং গীর্জাগুলি আহত, আত্মীয়স্বজন এবং অপরাধের সাক্ষীদের জন্য উপযুক্ত সহায়তা প্রদান করে। স্বরাষ্ট্রমন্ত্রী স্ট্রোবল এই প্রস্তাবগুলি গ্রহণ করার জন্য প্রচারণা চালান।

আইটেমাইজেশন
-----------

1. ↑  । আইএসএসএন 1865-2263।  `|শিরোনাম=` অনুপস্থিত বা খালি (সাহায্য)
2. ↑  । আইএসএসএন 0174-4909।  `|শিরোনাম=` অনুপস্থিত বা খালি (সাহায্য)
3. 1 2 3  । আইএসএসএন 2195-1349।  `|শিরোনাম=` অনুপস্থিত বা খালি (সাহায্য)
4. ↑  । আইএসএসএন 2195-1349।  `|শিরোনাম=` অনুপস্থিত বা খালি (সাহায্য)
5. টেমপ্লেট:Internetquelle
**খুবজীপুর বহুমুখী উচ্চ বিদ্যালয়** বাংলাদেশের একটি শিক্ষাপ্রতিষ্ঠান। এটি নাটোর জেলার অন্তর্গত গুরুদাসপুর উপজেলার খুবজীপুর গ্রামে অবস্থিত। এটি ১৯৬৫ সালে প্রতিষ্ঠিত হয়ে ২০১৫ সালে পঞ্চাশ বর্ষে পদার্পণ করেছে।

ইতিহাস
------

১৯৩৮ সালে নাটোরের মহকুমা প্রশাসক জনাব পানাউল্লাহ আহম্মদ সাহেবের পল্লীমঙ্গল কর্মসূচিতে অনুপ্রানিত হয়ে গ্রামের জনগণ খুবজীপুর গ্রাম্য সমিতি গঠন করেন।

১৯৩৮ সালে ইদিল উদ্দিন সরকার বাড়ির বৈঠকখানায় কয়েকজন ছাত্র নিয়ে একটি স্কুল চালু করেন। এর কয়েক মাস পরে গ্রামের জুম্মা ঘরের পাশে নদীর তীরে একটি নিম্ন মাইনর স্কুল স্থাপন করা হয় এবং তাকে শিক্ষক নিযুক্ত করা হয়। তার মাসিক বেতন ছিল পাঁচ টাকা। ১৯৪২ সালে স্কুলটিকে উচ্চ প্রাইমারি স্কুলে উন্নীত করা হয় এবং প্রধান শিক্ষক হিসেবে শ্রীপুর গ্রামের মো: কফিলউদ্দিন সরকার জিটি সাহেবকে নিয়োগ করা হয়। অন্য ৪ জন শিক্ষক ছিলেন- ইদিল উদ্দিন সরকার, মাও: বাহারউদ্দিন সরকার, তারাপদ বিশ্বাস ও এফ.এ.এম মোবারক আলী মিয়া। এইভাবে কয়েক বছর চলার পর স্কুলটিকে ১৯৪৮ সালের ১লা ফেব্রুয়ারি এম.ই স্কুলে রূপান্তরিত করা হয় এবং প্রধান শিক্ষক হিসেবে দায়িত্ব পান গ্রামের ছেলে জনাব কাজেমুদ্দিন। ১৯৪৮ সালের দিকে যখন ইন্টারমিডিয়েট পাস প্রধান শিক্ষক না থাকায় সরকারি মঞ্জুরি পাওয়া যাচ্ছিল না সেই সময়ে রাজশাহী কলেজে বি.এস.সি পড়ুয়া এম.এ হামিদ সাহেবকে প্রধান শিক্ষক হিসেবে নিয়োগ করা হয় এবং স্কুল মঞ্জুরি প্রাপ্ত (০৮/১২/১৯৪৯) হয়। এম.এ হামিদ সাহেবের অবর্তমানে কাজেম উদ্দিন সরকার প্রধান শিক্ষকের দায়িত্ব পালন করতে থাকেন। ১৯৫১ সালের ১৪ ডিসেম্বর জনাব কাজেম উদ্দিন মৃত্যুবরণ করায় তারাপদ বিশ্বাস প্রধান শিক্ষকের দায়িত্ব গ্রহণ করেন। গ্রামের জনগণ এবং এম.এ হামিদ সাহেবের সহযোগিতায় ১৯৬২ সালে এম.ই স্কুলকে জুনিয়র হাইস্কুলে এবং ১৯৬৫ সালে হাইস্কুলে রুপান্তরিত করা হয়। এই স্কুল থেকে ১৯৬৭ সালে ১ম ব্যাচ এস.এস.সি পরীক্ষায় অংশগ্রহণ করেন এবং সবাই সাফল্যের সাথে পাস করেন।

অবকাঠামো
--------

১৯৬৯ সালে স্কুলটি বাই লেটারাল হাইস্কুল হিসেবে উন্নয়ন পরিকল্পনায় অন্তর্ভুক্ত হয় এবং এই কর্মসূচির আওতায় প্রদত্ত অর্থে একটি দ্বিতল ভবন নির্মিত হয়। বিদ্যালয়ের শিক্ষার্থী ক্রমান্বয়ে বৃদ্ধি পাওয়ার প্রেক্ষিতে ১৯৯৪ সালে ফ্যাসিলিটিজ বিভাগ কর্তৃক মূল ভবন থেকে পূর্ব দিকে ৮০ ফুট x ৩০ ফুট একটি ভবন নির্মাণ করা হয়। পরবর্তীতে সরকারি অর্থায়নে দ্বিতীয় তলায় আরও তিনটি কক্ষ নির্মাণ করা হয়। ২০০৫ সালে প্রমোট কর্তৃক ১টি কক্ষ নির্মাণ করা হয়। বর্তমানে বিদ্যালয়ে কক্ষ সংখ্যা ২০ টি। প্রায় সহস্রাধিক ছেলে-মেয়ে বিদ্যালয়টিতে লেখাপড়া করছে।

* **শহীদ স্মৃতিস্তম্ভ**

মহান মুক্তিযুদ্ধে বীর শহীদদের স্মৃতির উদ্দেশ্যে স্কুলে নির্মিত হয়েছে একটি শহীদ মিনার।

* **লাইব্রেরি**

বিদ্যালয়টিতে একটি সমৃদ্ধ লাইব্রেরি আছে যেখানে বই সংখ্যা প্রায় ৩ হাজার। ছাত্র-ছাত্রীদের বই পড়ায় উৎসাহিত করার জন্য বই পড়ার প্রতিযোগিতাসহ অন্যান্য কর্মসূচি গ্রহণ করা হয়।

তথ্যসূত্র
---------

* সুবর্ণ জয়ন্তী স্মারক-২০১৫; খুবজীপুর বহুমুখী উচ্চ বিদ্যালয়।
**ক্যালাম চেম্বার্স** (ইংরেজি: Calum Chambers; জন্ম: ২০ জানুয়ারি ১৯৯৫) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনালের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।

২০০২–০৩ মৌসুমে, ইংরেজ ফুটবল ক্লাব সাউদাম্পটনের যুব পর্যায়ের হয়ে খেলার মাধ্যমে চেম্বার্স ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১২–১৩ মৌসুমে, সাউদাম্পটনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; সাউদাম্পটনের হয়ে দুই মৌসুমে ২২ ম্যাচে অংশগ্রহণ করার পর ২০১৪–১৫ মৌসুমে তিনি প্রায় ২০ মিলিয়ন ইউরোর বিনিময়ে ইংরেজ ক্লাব আর্সেনালে যোগদান করেছেন। মাঝে মিডলজব্রা এবং ফুলহ্যামের হয়ে এক মৌসুম করে ধারে খেলেছেন।

২০১২ সালে, চেম্বার্স ইংল্যান্ড অনূর্ধ্ব-১৭ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় ২ বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০১৪ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন। ব্যক্তিগতভাবে, চেম্বার্স বেশ কিছু পুরস্কার জয়লাভ করেছেন, যার মধ্যে ২০১৮–১৯ মৌসুমে ফুলহ্যামের মৌসুম সেরা খেলোয়াড়ের পুরস্কার অন্যতম। দলগতভাবে, চেম্বার্স এপর্যন্ত ২টি শিরোপা জয়লাভ করেছেন, যার মধ্যে ১টি আর্সেনালের হয়ে এবং ১টি ইংল্যান্ডের হয়ে জয়লাভ করেছেন।

প্রারম্ভিক জীবন
---------------

ক্যালাম চেম্বার্স ১৯৯৫ সালের ২০শে জানুয়ারি তারিখে ইংল্যান্ডের পিটার্সফিল্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

চেম্বার্স ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৯ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি প্রায় ০০ বছরে ৪৬ ম্যাচে অংশগ্রহণ করে ৫টি গোল এবং ১টি শিরোপা জয়লাভ করেছেন।

পরিসংখ্যান
----------

### আন্তর্জাতিক

*৩ সেপ্টেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| ইংল্যান্ড | ২০১৪ | ৩ | ০ |
| সর্বমোট | ৩ | ০ |

তথ্যসূত্র
---------

1. ↑  "Updated squads for 2017/18 Premier League confirmed"। Premier League। ২ ফেব্রুয়ারি ২০১৮। সংগ্রহের তারিখ ১০ ফেব্রুয়ারি ২০১৮।
2. ↑  "England's matches: The under 19's: 2010–20"। *England Football Online*। ৯ এপ্রিল ২০১৯। সংগ্রহের তারিখ ৬ আগস্ট ২০১৯।
3. ↑  "England's matches: The under 21's: 2010–20"। *England Football Online*। ২৪ জুন ২০১৯। সংগ্রহের তারিখ ৬ আগস্ট ২০১৯।

বহিঃসংযোগ
---------


উইকিমিডিয়া কমন্সে **ক্যালাম চেম্বার্স** সংক্রান্ত মিডিয়া রয়েছে।

* ক্যালাম চেম্বার্স – উয়েফা প্রতিযোগিতার রেকর্ড (আর্কাইভ) (ইংরেজি) উইকিউপাত্তে এটি সম্পাদনা করুন
* সকারওয়েতে ক্যালাম চেম্বার্স (ইংরেজি) উইকিউপাত্তে এটি সম্পাদনা করুন
* সকারবেসে ক্যালাম চেম্বার্স (ইংরেজি) উইকিউপাত্তে এটি সম্পাদনা করুন
* বিডিফুটবলে ক্যালাম চেম্বার্স (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে ক্যালাম চেম্বার্স (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে ক্যালাম চেম্বার্স (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে ক্যালাম চেম্বার্স (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে ক্যালাম চেম্বার্স (ইংরেজি) উইকিউপাত্তে এটি সম্পাদনা করুন
**তথ্য গোপনীয়তা দিবস** (ইউরোপে *তথ্য সুরক্ষা দিবস* হিসাবে পরিচিত) একটি আন্তর্জাতিক দিবস যা প্রতি বছর ২৮ শে জানুয়ারি পালন করা হয়। উপাত্তের গোপনীয়তা সম্পর্কে সচেতনতা বৃদ্ধি এবং কার্যকরী উপায়ে এটি নিশ্চিত করার উদ্দেশ্যে দিবসটি মার্কিন যুক্তরাষ্ট্র, কানাডা, ইসরায়েল  এবং ইউরোপীয় দেশে পালন করা হয়।

তথ্য নিরাপত্তা
তথ্য গোপনীয়তা দিবসের শিক্ষামূলক উদ্যোগটি মূলত ব্যবসায়ের পাশাপাশি ব্যবহারকারীদের অনলাইনে তাদের ব্যক্তিগত তথ্যের গোপনীয়তা রক্ষার গুরুত্ব সম্পর্কে সচেতনতা বাড়ানোর দিকে দৃষ্টি নিবদ্ধ করে। পরিবার, গ্রাহক এবং ব্যবসায় গত চার বছরে শিক্ষাগত মনোযোগ বেড়েছে। এই শিক্ষামূলক উদ্যোগের পাশাপাশি তথ্য গোপনীয়তা দিবস এমন কর্মকান্ডকে উত্সাহ দেয় যা প্রযুক্তি সরঞ্জামগুলির বিকাশকে উদ্দীপিত করে যা ব্যক্তিগতভাবে সনাক্তযোগ্য তথ্যগুলির উপর স্বতন্ত্র নিয়ন্ত্রণকে প্রচার করে; গোপনীয়তা আইন এবং বিধিমালা অনুসরণ করতে উত্সাহ দেয়।

ব্যক্তিগত তথ্য স্বয়ংক্রিয় প্রক্রিয়াকরণ সম্পর্কিত ব্যক্তি নিরাপত্তা কনভেনশনটি ইউরোপ কাউন্সিল কর্তৃক ২৮শে জানুয়ারি ১৯৮১ সালে স্বাক্ষরিত হয়। প্রযুক্তিগত বিকাশের ফলে সৃষ্ট নতুন আইনি সমস্যাগুলি ফুটে তুলতে এই সম্মেলনটি বর্তমানে হালনাগাদের প্রক্রিয়ায় রয়েছে। সাইবার ক্রাইম সম্পর্কিত কনভেনশনটি তথ্যের অখণ্ডতা এবং একইভাবে সাইবারস্পেসে গোপনীয়তা রক্ষা করে। মানবাধিকার বিষয়ক ইউরোপীয় কনভেনশনের 8 অনুচ্ছেদ দ্বারা তথ্য সুরক্ষাসহ গোপনীয়তাও সুরক্ষিত।

দিনটি ইউরোপীয় কাউন্সিল কর্তৃক তথ্য সুরক্ষা দিবস হিসাবে প্রথম ২০০৭ সালে পালন করা হয়। এর দুই বছর পরে, ২০০৯-সালে মার্কিন যুক্তরাষ্ট্রের প্রতিনিধিরা ২৮শে জানুয়ারি জাতীয় তথ্য গোপনীয়তা দিবস ঘোষণা করে ৪০২-০ ভোটে হাউস রেজুলেশন এইচআর পাস করেছে। সিনেট রেজোলিউশন পাস করে ২৮ জানুয়ারিকে জাতীয় তথ্য গোপনীয়তা দিবস হিসাবে স্বীকৃতি দিয়েছে। মার্কিন যুক্তরাষ্ট্রের সেনেট ২০১০ এবং ২০১১ সালে তথ্য গোপনীয়তা দিবসকেও স্বীকৃতি দিয়েছে।

অংশগ্রহণকারী প্রতিষ্ঠান
-----------------------

২৮শে জানুয়ারী, ২০১৬ তথ্য গোপনীয়তা এবং সুরক্ষা দিবসের অংশ নেওয়া কয়েকটি সংস্থার মধ্যে রয়েছে; অ্যান্টি-ফিশিং ওয়ার্কিং গ্রুপ, কার্নেগি মেলন বিশ্ববিদ্যালয়, সাইবার ডেটা-রিস্ক ম্যানেজারস, ইডিউসিএইউএস, জর্জিটাউন বিশ্ববিদ্যালয়, ফেডারেল ট্রেড কমিশন (এফটিসি), ফেডারেল যোগাযোগ কমিশন (এফসিসি), ফেডারেল ব্যুরো অফ ইনভেস্টিগেশন (এফবিআই), পরিচয় চুরি কাউন্সিল, কানাডার গোপনীয়তা কমিশনার, নিউ ইয়র্ক স্টেট অ্যাটর্নি জেনারেল অফিস, যুক্তরাজ্যের তথ্য কমিশনার, এবং ভারতের তথ্য সুরক্ষা কাউন্সিল ।

আরও দেখুন
---------

* তথ্য গোপনীয়তা

তথ্যসূত্র
---------

1. ↑  "יום הגנת הפרטיות הבינלאומי-gov.il"। The Israel Privacy Protection Authority। সংগ্রহের তারিখ জানুয়ারি ২৮, ২০১৯।
2. ↑  H.Res.31 Expressing support for the designation of January 28, 2009 as "National Data Privacy Day"[*স্থায়ীভাবে অকার্যকর সংযোগ*]

বহিঃসংযোগ
---------

* অনলাইনে নিরাপদ থাকুন - জাতীয় সাইবার সুরক্ষা জোট
* তথ্য সুরক্ষা কনভেনশন 108
**বীনা অ্যান্টনি** হলেন একজন ভারতীয় অভিনেত্রী যিনি মুলত মালয়ালম চলচ্চিত্র এবং টেলিভিশনে অভিনয় করেন। তিনি তার কর্মজীবনে প্রধানত সহায়ক ভূমিকায় অভিনয় করেছেন। পরবর্তীকালে তিনি টেলিভিশন সিরিয়ালেও অভিনয় করেছেন। তার উল্লেখনীয় কাজের মধ্যে রয়েছে ওমানাথিঙ্কলপক্ষী, মায়াসীথা, এন্তে মনসাপুত্রী, অটোগ্রাফ এবং তপস্যা।

জীবনের প্রথমার্ধ
----------------

বীনা অ্যান্টনি কেরালের এর্নাকুলামে জন্মগ্রহন করেছিলেন। তিনি ছিলেন তার পিতা এবং মাতা অ্যান্টনি এবং লিলির দ্বিতীয় এবং কনিষ্ঠ কন্যা। তিনি তার প্যারিশ চার্চ, আওয়ার লেডি অফ ইম্যাকুলেট কনসেপশন চার্চে (মঞ্জুম্মেল পল্লী) বেশ সক্রিয় ছিলেন।

অভিনয় জীবন
-----------

বীনা অ্যান্টনি ১৯৮৬ সালে মালয়ালম সিনেমা *ওন্নু মুথাল পূজাম ভারে* -তে শিশুশিল্পী হিসাবে অভিনয় করেছিলেন। তিনি ১৯৯১ সালে কানালকট্টু চলচ্চিত্রের মাধ্যমে আনুষ্ঠানিকভাবে তিনি তার অভিনয় জীবন শুরু করেন।

বীনা অ্যান্টনি ১৯৯০ এর দশকের মাঝামাঝি পর্যন্ত বেশ কয়েকটি জনপ্রিয় দূরদর্শন ধারাবাহিকে অভিনয় করেছিলেন। 
জনপ্রিয় ধারাবাহিক *ওরু কুদায়ুম কুঞ্জু পেঙ্গালুম* -এ তার অভিনয় তাকে আরও খ্যাতি এনে দেয়। তার অভিনীত তৎকালীন কিছু জনপ্রিয় মালয়ালম টিভি ধারাবাহিক হল, এন্টে মানসাপুত্রি (এশিয়ানেট), আম্মাক্কিলি (এশিয়ানেট), ইন্দ্রনীলম (অমৃতা টিভি), অটোগ্রাফ (এশিয়ানেট), আলিপ্পাজহম, নিরাক্কুতু, চারুলথা (সূর্য টিভি), ওম্মানাথিংগালপক্ষী, শ্রী আয়াপ্পানুম ইনাভারুম, কুঞ্জলিমরিক্কিয়ার, এন্টে আলফোনসাম্মা, মায়াসীথা, প্রজাপতি, অর্ধচন্দ্রান্তে রাত্রি, অভিনেত্রী, অমলা, সরয়ু (সূর্য টিভি), প্রাণায়ম এবং কস্তুরিমন (এশিয়ানেট)। 

১৯৯১ থেকে সাল থেকে তিনি অগনিত মালয়ালম চলচিত্রে অভিনয় করেছেন। ১৯৯১ সালে তার মালয়ালম সিনেমা জগতে আত্মপ্রকাশকালে তিনি গডফাদার, কিলুকামপেট্টি,কুডিকাজচা, নেটিপট্টম, কনলক্কাত্তু ইত্যাদি জনপ্রিয় সিনেমায় অভিনয় করেছেন। তার অভিনীত কয়েকটি উল্লেখযোগ্য ছবি হল, অধরম(১৯৯২), মহানগরম(১৯৯২), আগ্নেয়ম(১৯৯৩), বরম(১৯৯৩), ভাগ্যবান(১৯৯৪), অগ্নিদেবন(১৯৯৫), উদ্যানপালকন(১৯৯৬), নক্ষত্রথরত্তু(১৯৯৮), কার্যস্থান(২০১০), ভাবল মুথাল ভেলি ভারে(২০১৫) ইত্যাদি।

তথ্যসূত্র
---------

1. ↑  "അഭിനയ ജീവിതം ബീന ആന്റണിക്ക് സമ്മാനിച്ചതെന്ത്?"। ১৪ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  George, Anjana (১৪ নভেম্বর ২০১৯)। "Though I'm happy with my film career, I don't have a single role I'm proud of: Beena Antony" (ইংরেজি ভাষায়)। The Times of India। ২৬ আগস্ট ২০২২ তারিখে মূল থেকে আর্কাইভ করা। সংগ্রহের তারিখ ২৬ আগস্ট ২০২২। The actress, who made her debut in 1991 with the film Kanalkkattu, says that she has been experimenting with her acting style in the small screen to avoid being stereotyped. উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**লুচো বাত্তিস্তি** (৫ মার্চ ১৯৪৩ - ৯ সেপ্টেম্বর ১৯৯৮) ছিলেন একজন ইতালীয় গায়ক-গীতিকার। তাকে ইতালীয় পপ/রক সঙ্গীত ইতিহাসের সবচেয়ে বিখ্যাত এবং সবচেয়ে প্রভাবশালী সঙ্গীতশিল্পী এবং লেখকদের একজন হিসেবে বিবেচনা করা হয়।

বাত্তিস্তি ১৯৬৬ সালে কর্মজীবন শুরু করেন এবং ১৯৬৯ থেকে ১৯৯৪ সাল পর্যন্ত তিনি ১৮টি অ্যালবাম প্রকাশ করেন। তার সৃষ্টির উল্লেখযোগ্য অংশ স্পেনীয় (বিভিন্ন অ্যালবাম) এবং ইংরেজি (একটি অ্যালবাম) ভাষায় অনুবাদ হয়।

জীবনী
-----

### সুরকার এবং গীতিকার

বাত্তিস্তি রিয়েতি প্রদেশের (উত্তর লাজিও) পোজ্জো বুস্তনে শহরে জন্ম গ্রহণ করেন এবং ১৯৫০ সালে পরিবারের সাথে রোম চলে যান। ১৯৬০-এর দশকে, একজন স্বশিক্ষিত গিটার বাদক, সুরকার হিসাবে তার অভিষেক হয়। তিনি রোম, নাপলীর স্থানীয় ব্যান্ডে পারফর্ম করেন এবং পরে মিলানের *ই কাম্পিওনি* (চ্যাম্পিয়নগণ)-এ যোগ দেন।

তথ্যসূত্র
---------

1. ↑  "Lucio Battisti, 55, Italian Pop Performer"। *দ্য নিউ ইয়র্ক টাইমস*। নিউ ইয়র্ক টাইমস। সেপ্টেম্বর ২৪, ১৯৯৮।

বহিঃসংযোগ
---------


উইকিমিডিয়া কমন্সে **লুচো বাত্তিস্তি** সংক্রান্ত মিডিয়া রয়েছে।

* (ইতালীয়) www.luciobattisti.info – ডিস্কোগ্রফি এবং অন্যদের তথ্য
* (ইতালীয়) সম্পূর্ণ ডিস্কোগ্রফি
মেট্রোপলিটন মিউজিয়াম অফ আর্টের সংগ্রহে একটি ইসলামি চারুলিপির উদাহরণ রয়েছে। মনে করা হয় চারুলিপিটি ১৮শ শতাব্দীর মাঝামাঝি সময়ে তৈরী। উসমানীয় সাম্রাজ্যের একজন চারুলিপিবিদকে কাজটির জন্য কৃতিত্ব দেওয়া হয়। এই কাজটি উসমানীয় নৌবাহিনীর একটি গ্যালিয়নকে চিত্রিত করেছে। জাহাজটি সাতজন ঘুমন্ত যুবকের (সাতজন পুরুষ যারা ইব্রাহিমীয় ঈশ্বর দ্বারা সুরক্ষিত ছিল) নামের সাথে লিপিবদ্ধ করা হয়েছে, যাতে জাহাজ সুরক্ষিত থাকে।

বিবরণ
-----

### পটভূমি

চারুলিপির ইসলামিক বিশ্বে একটি দীর্ঘ ইতিহাস আছে। যদিও এই শিল্প আকৃতিটি (আর্ট ফর্ম) লেখার জন্য বা লিপিবদ্ধ করার জন্য সর্বাধিক সংরক্ষিত ছিল, কয়েকটি স্বতন্ত্র কাজ সম্পূর্ণভাবে চারুলিপির ব্যবহারে তৈরি করা হয়েছিল। "ক্যালিগ্রাম" হিসেবে পরিচিত, এই ছবিগুলো বেশ কয়েকটি বিষয় চিত্রিত করত। এই ধরনের একটি বিষয় ছিল জাহাজ; উসমানীয় সাম্রাজ্যে বিশেষ করে জনপ্রিয় ছিল জাহাজের ক্যালিগ্রাম। সুফিবাদ বিশ্বাসী কিছুজন অনুশীলনকারী রহস্যময় গুরুত্ব যুক্ত করতেন এই কাজগুলোর সঙ্গে এবং এই কাজগুলো অনুষ্ঠানের স্থানগুলোর ভিতরে প্রদর্শিত হত। একই ধরনের শিল্প আকৃতি- "পিকটোরিয়াল রাইটিং", যা পারস্য সাম্রাজ্যে প্রচলিত ছিল।

### *ক্যালিগ্রাফিক গ্যালিয়ন*

মেট্রোপলিটন মিউজিয়াম অফ আর্টের সংগ্রহে থাকা গ্যালিয়নের কাজটি কাগজের উপর করা, কালি ও সোনার মাধ্যমে। ক্যালিগ্রামে চিত্রিত জাহাজটি একটি গ্যালিয়ন। একটি গ্যালিয়ন একটি বড় যুদ্ধ-জাহাজ, যা স্পেনীয় ও পর্তুগীজ সাম্রাজ্য দ্বারা জাহাজের যুগে ব্যবহৃত হওয়ার জন্য বিখ্যাত। উসমানীয় নৌবাহিনী প্রায়ই ভূমধ্যসাগরে বৃহৎ স্পেনীয় জাহাজগুলোর সম্মুখীন হতো; এই কারণে উসমানীয় সাম্রাজ্যের নৌবাহিনী স্পেনীয় হামলার মোকাবিলা করার জন্য বেশ কয়েকটি গ্যালিয়ন তৈরি করে। সুতরাং, উসমানীয় নৌবাহিনীতে নতুন গ্যালিয়ন চালু করার সম্মতিতে সম্ভবত ক্যালিগ্রামটি তৈরি করা হয়েছিল। অনুরূপ কলিগ্রামের একটি উদাহরণ, যা একটি ১৭শ শতাব্দীর জাহাজকে চিত্রিত করে, তুরস্কের ইস্তানবুল শহরের টপকাপি প্রাসাদ জাদুঘরের সংগ্রহে রয়েছে।

কলিগ্রামের সৃষ্টিকর্তা সাতজন ঘুমন্ত যুবকের (আরবিতে আশাব আল-কাহফ) গল্পের প্রতিনিধিত্বকারী অক্ষরগুলোকে গ্যালিয়নে গ্রন্থভুক্ত করেছেন। এই সাতজন ঘুমন্ত যুবক হলেন সাতজন পুরুষের একটি দল যাদেরকে আল্লাহ গুহায় আশ্রয় দিয়েছিল। এটা মনে করা হয় যে কাজের উপর এমন একটি শিলালিপি জাহাজটিকে ক্ষতি থেকে রক্ষা করার উদ্দেশ্যে করা হয়েছিল, ঠিক যেমন ঈশ্বর সাতজন ঘুমন্ত যুবককে সুরক্ষিত করেছিলেন। উপরন্তু, উসমানীয় নৌবাহিনী সাতজন ঘুমন্ত যুবককে উৎসর্গ করেছিল, যাদের সকলের নাম গ্যালিয়নের জাহাজের কাঠামো এবং পাটাতনের উপর দেখতে পাওয়া যায়।

তথ্যসূত্র
---------

1. 1 2 3 4 5  "Calligraphic Galleon"। *www.metmuseum.org*। সংগ্রহের তারিখ ২০১৮-১১-০৫।
2. ↑  "Art of Arabic Calligraphy"। *www.sakkal.com*। সংগ্রহের তারিখ ২০১৮-১১-০৫।
3. 1 2  Blair, Sheila S. (২০০৬)। *Islamic Calligraphy*। এডিনবরা: এডিনবরা বিশ্ববিদ্যালয় প্রেস। পৃষ্ঠা ৪৪৯-৫৬, ৫০৬-৮, ৫৫৮-৫৯।
4. ↑  Little, Benerson (২০১০)। *"Spanish Galleons and Portuguese Carracks".* Pirate Hunting: The Fight Against Pirates, Privateers, and Sea Raiders from Antiquity to the Present। ওয়াশিংটন, ডি.সি.: Potomac। পৃষ্ঠা ১৪৫। আইএসবিএন 978-1-59797-291-8।
5. ↑  Ekhtiar, Maryam, Sheila R. Canby, Navina Haidar, and Priscilla P. Soucek, ed. *Masterpieces from the Department of Islamic Art in The Metropolitan Museum of Art*. 1st ed. New York: The Metropolitan Museum of Art, 2011. no. 206, pp. 296–97, ill. p. 297.
| বৌদ্ধধর্ম |
| --- |
| এর ধারাবাহিক নিবন্ধের অংশ |
|  |
| ইতিহাস
* সময়রেখা
* গৌতম বুদ্ধ

* পরিষদ
* পশ্চাৎ বৌদ্ধ
 |
| * নিরঁজন
* ধারণা

* চতুরার্য সত্য

* স্কন্ধ
* অনিত্য়তা

* দুঃখ
* অনাৎমন্

* প্রতীত্যসমুৎপাদ

* মধ্যপথ
* শূন্যতা
* কর্ম

* পুনর্জন্ম
* সংসার
* সৃষ্টিতত্ব
 |
| অনুশীলন
* ত্রিশরণ

* মুক্তির পথ

* নৈতিকতা
* পরিশুদ্ধতা
* ধ্যান

* একাগ্র
* প্রজ্ঞা

* করুণা

* বৌদ্ধিপক্ষ্যধর্ম
* সন্যাসধর্ম

* গৃহস্থ
 |
| নির্বাণ
* চার পর্যা
* অর্হৎ

* বৌদ্ধত্ব
* বোধিসত্ত্ব
 |
| * ঐতিহ্য

* থেরবাদ
* মহাযান
* বজ্রযান
* হীনযান
 |
| * ত্রিপিটক

* বিনয় পিটক

* সূত্র পিটক

* অভিধর্ম পিটক
 |
| * রূপরেখা
 |
| * দে
* স
 |

ত্রিপিটক
**খুদ্দকনিকায়** হল সুত্ত পিটকের পাঁচটি নিকায়ের শেষ নিকায়।  থেরবাদ বৌদ্ধধর্মের ধর্মগ্রন্থ পালি ত্রিপিটক রচনা করা "তিনটি পিটকের" মধ্যে একটি। এই নিকায়ে পনেরটি (থাইল্যান্ড), পনেরটি (শ্রীলঙ্কা বুদ্ধঘোষের তালিকা অনুসরণ করে), বা আঠারোটি বই (বার্মা) বিভিন্ন সংস্করণে বুদ্ধ ও তাঁর প্রধান শিষ্যদের দ্বারা ভাষিত হয়।

খুদ্দক শব্দ পালি ভাষায় 'ছোট' এবং নিকায়া হল 'সংগ্রহ'। চীনা এবং তিব্বতি ত্রিপিটকগুলির সমতুল্য সংগ্রহ হল ক্ষুদ্রক আগম, তবে সংগ্রহগুলির মধ্যে যথেষ্ট পার্থক্য রয়েছে।

ঐতিহাসিক বিকাশ
--------------

হিরাকাওয়া আকিরা মতে যে খুদ্রক নিকায় পালি ত্রিপিটক/আগামার বিকাশের একটি পর্যায়ের প্রতিনিধিত্ব করে যেখানে নতুন উপাদান যুক্ত করা হয়নি সুত্ত পিটকের বাকি অংশে আর কোনটি, কিন্তু এর পরিবর্তে একটি 'খুদ্দক পিটক' যোগ করা হয়েছে। এই খুদ্দক পিটক ছিল চারটি আগাম/নিকায় (দীঘ নিকায়, মধ্যম নিকায়, সংযুক্ত নিকায় এবং অঙ্গুত্তর নিকায়) থেকে বাদ পড়া উপকরণের ভান্ডার এবং এইভাবে আদিম এবং পরবর্তী  লেখার গ্রন্থ অন্তর্ভুক্ত ছিল। অন্যান্য কিছু বৌদ্ধ নিকায় যেগুলির মধ্যে একটি খুদ্রক পিটক তাদের ত্রিপিটক অন্তর্ভুক্ত ছিল সেগুলি হল মহিষাসক, ধর্মগুপ্তক এবং মহাসংঘিক। থেরবাদ বৌদ্ধ মতে খুদ্দকা নিকায়া এই ধরনের খুদ্দকা পিটকের একমাত্র সম্পূর্ণ বর্তমান উদাহরণ।

খুদ্দক নিকায়ের বিভিন্ন বইয়ের সম্পর্কে, অলিভার আবেনায়েক নোট করেছেন যে:

খুদ্দক নিকায়কে সহজে বিভক্ত করা যায় দুটি স্তরে, একটি প্রথম দিকে এবং অন্যটি পরবর্তীতে। সুত্ত নিপাত, ইতিবুত্তক, ধম্মপদ, থেরিগাথা (থেরাগাথা), উদান এবং জাতক গ্রন্থগুলি প্রাথমিক স্তরের অন্তর্গত। খুদ্দকপাথ, বিমানবত্থু, পেটাবথু, নিদ্দেস, পতিসম্ভিদা, অপদান, বুদ্ধবংশ এবং চরিয়পিটক গ্রন্থগুলিকে পরবর্তী স্তরে শ্রেণীবদ্ধ করা যেতে পারে।

সূচি
----

এই নিকায় নিম্নলিখিত কিছু বা সমস্ত পাঠ্য ধারণ করে:

1. খুদ্দকপথ
2. ধম্মপদ
3. উদান
4. ইতিবুত্তক
5. সুত্তনিপাত
6. বিমানবত্থু
7. পেটবথু
8. থেরগাথা
9. থেরিগাথা
10. জাতক
11. নিদ্দেস
12. পতিসম্ভিদামগ্গ
13. অপদান
14. বুদ্ধবংস
15. চারিয় পিটক
16. নেটিপাকারনা বা নেট্টি (বর্মী এবং সিংহলী সংস্করণে অন্তর্ভুক্ত, কিন্তু থাই সংস্করণে নয়)
17. পেটকোপদেস (বর্মী এবং সিংহলী সংস্করণে অন্তর্ভুক্ত, কিন্তু থাই সংস্করণে নয়)
18. মিলিন্দপন্থ (বর্মী সংস্করণে অন্তর্ভুক্ত, কিন্তু সিংহলী ও থাই সংস্করণে নয়)

তথ্যসূত্র
---------

1. ↑  A textual and Historical Analysis of the Khuddaka Nikaya – Oliver Abeynayake Ph. D. Colombo, First Edition – 1984, p. 113.
**বীণাই ধনম্মাল** (তামিল: வீணை தனம்மாள்: ) (১৮৬৭–১৯৩৮) ছিলেন একজন অত্যন্ত দক্ষ কর্ণাটকী সঙ্গীতজ্ঞ। তিনি সরস্বতী বীণার একজন বীণাবাদক এবং কর্ণাটকী শাস্ত্রীয় সঙ্গীতের একজন কন্ঠ শিল্পী ছিলেন। তাঁর নামের উপসর্গ "বীনাই" সরস্বতী বীণা যন্ত্রটিতে তার ব্যতিক্রমী দক্ষতার পরিচায়ক।
  

১৯১০ নাগাদ বীণাই ধনাম্মাল, তার কন্যা লক্ষ্মীরত্নম এবং দৌহিত্রর সাথে

প্রাথমিক জীবন এবং পটভূমি
------------------------

ধনাম্মালের পূর্বপুরুষরা ছিলেন ঐতিহ্যবাহী তাঞ্জাবুর মন্দিরের শিল্পী যারা পরবর্তীকালে "দেবদাসী" নামে পরিচিতি লাভ করে। পরিবারটি পরবর্তীকালে মাদ্রাজে (বর্তমানে চেন্নাই) স্থিত হন।

ধনাম্মালের জন্ম মাদ্রাজের (বর্তমানে চেন্নাই) জর্জ টাউনে পেশাদার সঙ্গীতশিল্পী ও নৃত্যশিল্পীদের পরিবারে। তাঁর ঠাকুমা কামাক্ষী ছিলেন এক নামী নৃত্যশিল্পী, এবং তাঁর মা ছিলেন একজন কণ্ঠশিল্পী যিনি কর্ণাটকী সঙ্গীত রচয়িতা ত্রয়ীর শ্যামা শাস্ত্রীর পুত্র সুব্বারায়া শাস্ত্রীর অধীনে প্রশিক্ষণ নিয়েছিলেন।

তাঁর পরিবারের সদস্যদের প্রশিক্ষণের পাশাপাশি, ধনম্মাল ওয়ালাজাপেত বালাকৃষ্ণ দাস ("পদম বালাদাস") নামে একজন অন্ধ সঙ্গীতশিল্পী যিনি ক্ষেত্রয়ের পদমের ভাণ্ডার ছিলেন এবং সতানুর পঞ্চনাথ আইয়ারের কাছ থেকেও প্রশিক্ষণ নিয়েছিলেন।

কর্মজীবন
--------

ধনাম্মল সাধারণত খুব সীমিত সংখ্যক শ্রোতাদের মাঝেই অনুষ্ঠান করতে পছন্দ করতেন। তিনি মাঝে মাঝে তার বোন রূপবতীর সাথেও অনুষ্ঠান করতেন। তাঁর চার কন্যা ছিল, যারা জুটি হিসাবে "ধনম সিস্টার্স" হিসাবে অনুষ্ঠান করতেন। সুতরাং কর্ণাটকী সঙ্গীতের দ্বৈত গায়কের জনপ্রিয়তার ধারণাটি ধনাম্মল পরিবারকে দেওয়া যেতে পারে। প্রয়াত তেলুগু লেখক অরুদ্রর মতানুযায়ী তেলুগু কবি গুরাজদা আপা রাও ধনাম্মলের সঙ্গীত শোনার পরে তাঁর আধ্যাত্মিক নাটক কন্যাসুলকামের দ্বিতীয় সংস্করণে মাদুরাবনীর চরিত্রটি প্রবর্তন করেছিলেন।

স্বয়ংসম্পূর্ণ এবং নিখুঁত একটি যন্ত্র বীণা; ধনাম্মাল বীণার সাথে সাথে প্লেট্রাম দ্বারা সঙ্গতও করতেনএবং প্রায়শই বীণার সাথে নিজের গলায় গানও গাইতেন। তার সঙ্গীত কিছু ঐতিহাসিক রেকর্ডিংয়ের একটি সেটে নথিভুক্ত করা হয়েছে। তাঁর ব্যক্তিগত রীতি, যা বীণাই ধনম্মাল বানী নামে পরিচিত- এখনও বীণা শিক্ষার্থীদের কাছে সঙ্গীত প্রকাশের গভীরতার দিক দিয়ে দিগণির্দেশক হিসাবে বিবেচিত। সঙ্গীতজ্ঞ, সমালোচক এবং সুরকাররা চেন্নাইয়ের তাঁর ব্যক্তিগত অনুষ্ঠানে অংশ নিয়েছিলেন। তার অবিচ্ছিন্ন প্রভাব তার খণ্ডন, জ্ঞান এবং পরিমার্জনার সুযোগ হিসাবে চিহ্নিত করা হয়। নরসিমাহাকারল্লু, মুলিয়ালপেট পোনুস্বামী, তিরোবত্রিয়ার ত্যাগগিয়র, এবং বিশেষত ধর্মপুরী সুব্বারায়ারের মতো শীর্ষস্থানীয় সুরকারদের অনেকগুলি গান ধনাম্মলের জন্য রচিত বা অনুপ্রাণিত হয়েছিল। এই রচনাগুলি মূলত জাওয়ালি এবং পদম সংরক্ষণ করেছেন, শিখিয়েছেন এবং প্রকাশ করেছেন তাঁর নাতি-নাতনিরা, টি শঙ্করন, নৃত্যশিল্পী টি। বালাসরস্বতী, টি। মুক্তা, টি। বৃন্দা এবং টি বিশ্বনাথন।

১৯৩৮ সালের ১৫ই অক্টোবর ধনাম্মন শেষ নিঃশ্বাস ত্যাগ করেন।তার উপর একটি স্মারক ডাকটিকিট ২০১০-য়ের ৩রা ডিসেম্বর জারি করা হয়েছিল.

তথ্যসূত্র
---------

1. ↑  Pesch, Ludwig. *The Illustrated Guide to South Indian Classical Music,* New Delhi: Oxford University Press, 1999, p. 264.
2. ↑  "Stamps – 2010"। Department of Posts, Government of India। ১৪ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ২ আগস্ট ২০১৩।
অন্য ব্যবহারের জন্য সৈয়দপুর (দ্ব্যর্থতা নিরসন) দেখুন।

**সৈয়দপুর** ভারতের উত্তর প্রদেশ রাজ্যের একটি শহর ও নগর পঞ্চায়েত, যার পিন কোড হল ২৩৩৩০৪।

ভূগোল
-----

সৈয়দপুর ২৫.৫৫ ডিগ্রি উত্তর অক্ষাংশ এবং ৮৩.১৮ ডিগ্রি পশ্চিম দ্রাঘিমাংশে অবস্থিত। এটি সমুদ্র সমতল থেকে ৭০ মিটার (২২৯ ফুট) উচ্চায় অবস্থিত। এটি ঘাজিপুর জেলার একটি গুরুত্বপূণ বাণিজ্যিক স্থান। ঘাজিপুর-বাণারসির প্রধান সড়কটি শহরের মাঝ দিয়ে গেছে।

জনসংখ্যা
--------

২০০১ ভারতীয় জনগণনা অনুসারে সৈয়দপুর শহরের জনসংখ্যা ৪৭,০৬৪ জন, যার মধ্যে ৪৭% নারি ও ৫৩% পুরুষ। স্বাক্ষরতার হার শতকরা ৫৯% ভাগ, যা জাতীয় স্বাক্ষরতার হারের চেয়ে কম (জাতীয় স্বাক্ষরতার হার ৫৯.৫%)। নারী স্বাক্ষরতার হার ৪৯% এবং পুরুষ স্বাক্ষরতার হার ৬৮%। সৈয়দপুরে বসবাসকারীদের মধ্যে শতকরা ১৭ ভাগ ছয় বছরের কম বয়সী শিশু।

তথ্যসূত্র
---------

1. ↑  Falling Rain Genomics, Inc - Saidpur
2. ↑  "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১।
**সৈয়দ হুসাইন জাহানিয়া গার্দেজি** একজন পাকিস্তানি রাজনীতিবিদ যিনি ১৩ সেপ্টেম্বর ২০১৯ থেকে পাঞ্জাবের বর্তমান কৃষি মন্ত্রী হিসেবে আছেন। তিনি আগস্ট ২০১৮ থেকে পাঞ্জাবের প্রাদেশিক পরিষদেরও সদস্য হিসেবে আছেন। এর আগে তিনি ১৯৯৩ থেকে মে ২০১৮ পর্যন্ত পাঞ্জাবের প্রাদেশিক পরিষদের সদস্য ছিলেন।

প্রাথমিক জীবন ও শিক্ষা
----------------------

তিনি ১৯৫৬ সালের ৬ নভেম্বর মুলতানে জন্মগ্রহণ করেন। তিনি ১৯৮০ সালে ফয়সালাবাদের কৃষি বিশ্ববিদ্যালয় থেকে মাস্টার অফ সায়েন্স (অনার্স) ডিগ্রী অর্জন করেন। তিনি ১৯৯৩ সালে ডেনমার্কের পররাষ্ট্র মন্ত্রণালয় ইনস্টিটিউট থেকে ডিপ্লোমা (এল.জি) লাভ করেন।

রাজনৈতিক জীবন
-------------

তিনি ১৯৯০ সালে পাকিস্তানের সাধারণ নির্বাচনে পাকিস্তান ডেমোক্রেটিক জোটের (খানওয়াল-১) প্রার্থী হিসেবে পাঞ্জাবের প্রাদেশিক পরিষদের আসনে প্রতিদ্বন্দ্বিতা করেন কিন্তু ব্যর্থ হন। তিনি ১৯,০০৫ ভোট পান এবং এই আসনে ইসলামী জামহুরি ইত্তেহাদ (আইজিআই) এর একজন প্রার্থীর কাছে পরাজিত হন।

তিনি ১৯৯৩ সালে পাকিস্তানের সাধারণ নির্বাচনে নির্বাচনী এলাকা পিপি-১৭৪ (খানেওয়াল-১) থেকে স্বতন্ত্র প্রার্থী হিসেবে পাঞ্জাবের প্রাদেশিক পরিষদে নির্বাচিত হন। তিনি ১৬,১৯১ পান এবং পাকিস্তান পিপলস পার্টির (পিপিপি) একজন প্রার্থীকে পরাজিত করেন। পাঞ্জাবের প্রাদেশিক পরিষদের সদস্য থাকাকালীন সময়ে তিনি পাঞ্জাব প্রাদেশিক সমবায় মন্ত্রী হিসেবে দায়িত্ব পালন করেন।

তিনি ২০০২ সালে পাকিস্তানের সাধারণ নির্বাচনে নির্বাচনী এলাকা পিপি-২১৩ (খানেওয়াল-২) থেকে জাতীয় জোটের প্রার্থী হিসেবে পাঞ্জাবের প্রাদেশিক পরিষদে পুনরায় নির্বাচিত হন। তিনি ২৬,৪৬২ ভোট পান এবং পাকিস্তান মুসলিম লীগের (পিএমএল-কিউ) একজন প্রার্থীকে পরাজিত করেন।

তথ্যসূত্র
---------

1. 1 2 3  "Punjab Assembly"। *www.pap.gov.pk*। ১৯ জুন ২০১৭ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৮।
2. 1 2  "Punjab Assembly election result 1988-97" (পিডিএফ)। ECP। ৩০ আগস্ট ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ মার্চ ২০১৮।
3. ↑  "Previous Assemblies"। *www.pap.gov.pk*। ১৫ জুন ২০১৭ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০১৮।
লুডভিগ বোলৎসমান
মূলধারার দর্শনে লুডভিগ বোলৎসমানের কোন যুগান্তকারী অবদান নেই, কারণ তিনি ছিলেন মূলত গাণিতিক পদার্থবিজ্ঞানী। কিন্তু দর্শন বিষয়ে তিনি বিস্তর পড়াশোনা করেছিলেন এবং একটি নিজস্ব দার্শনিক চিন্তাধারার জন্মও দিয়েছিলেন। দার্শনিক দিক দিয়ে তিনি ছিলেন পুরোদস্তুর বাস্তববাদী এবং বস্তুবাদী। অবশ্য বৈজ্ঞানিক পদ্ধতির মূলেই রয়েছে এই বাস্তববাদ। তার দার্শনিক চিন্তাধারা লিপিবদ্ধ আছে তার লেখা *জনগণের প্রতি* নামক বইটিতে। ১৯০৩ সালের দিকে ভিয়েনায় দার্শনিক হিসেবেও তিনি স্বীকৃত ছিলেন, যার প্রমাণ পাওয়া যায় আর্নস্ট মাখের অবসর গ্রহণের পর বিজ্ঞানের দর্শন বিষয়ক একটি পদে তাকে নিয়োগদান।

বাস্তববাদ
---------

জ্ঞানতত্ত্ব
-----------

বোলৎসমানের মতে দর্শনের কেন্দ্রীয় বিষয় হচ্ছে অস্তিত্ব এবং জ্ঞানের মধ্যে সম্পর্কে, ইংরেজিতে এই সম্পর্ক বিষয়ক অধ্যয়নকে বলা হয় *নসিওলজি* (Gnoseology) বা *এপিস্টেমোলজি* (Epistemology), বাংলায় জ্ঞানতত্ত্ব। এ নিয়ে তিনি কতটা ভাবতেন তার প্রমাণ পাওয়া যায় তার ক্যালিফোর্নিয়া ভ্রমণ বিষয়ক রচনাটিতে। ইউনিভার্সিটি অফ ক্যালিফোর্নিয়া, বার্কলি ঘুরে এসে তিনি লিখেছিলেন, "বার্কলি একজন বিখ্যাত ব্রিটিশ দার্শনিকের নাম যিনি দর্শনের ইতিহাসে সবচেয়ে বড় নির্বুদ্ধিতার জন্ম দিয়েছিলেন বলা যায়, তিনি এমন একটি দার্শনিক আদর্শিকতার জন্ম দিয়েছিলেন যা বস্তু জগতের অস্তিত্বকেই অস্বীকার করে।"

বৈজ্ঞানিক বিপ্লব
----------------

বোলৎসমান বৈজ্ঞানিক বিপ্লব বিষয়ে কথা বলেছিলেন। পরবর্তীতে মার্কিন পদার্থবিজ্ঞানী ও দার্শনিক টমাস কুন এই ধারণার সার্থক বিকাশ ঘটান যেজন্য তাকে *বৈজ্ঞানিক বিপ্লব* ধারণাটির জনক বলা হয়।

তথ্যসূত্র
---------

1. ↑  লুডভিগ বোলৎসমান (১৯০৫). *Populiire Schriften*, বার্থ, লাইপৎসিগ
2. ↑  Carlo Cercignani, Politecnico di Milano, *Ludwig Boltzmann The Man Who Trusted Atoms*, Chapter 10 - Boltzmann as a Philosopher; অক্সফোর্ড ইউনিভার্সিটি প্রেস। প্রথম প্রকাশ - ১৯৯৮।
3. ↑  L. Boltzmann (1974). Theoretical physics and philosophical problems [*জনগণের প্রতি*-এর আংশিক ইংরেজি অনুবাদ], ed. B. McGuinness. Reidel, Dordrecht.
**লুটিয়া গোবি**  (বৈজ্ঞানিক নাম: *Eleotris lutea*) (ইংরেজি: **Lutea sleeper**) হচ্ছে **Eleotridae** পরিবারের *Eleotris* গণের একটি স্বাদুপানির মাছ।

বর্ণনা
------

এদের শরীর বড়, মাথা সংকুচিত, নিচের চোয়াল ওপরের চেয়ে বেশি দীর্ঘ। উভয় চোয়ালে ৩ থেকে ৪টি সারি যুক্ত ভিলিফর্ম দাঁত থাকে।
বাইরের সারি বড় করা ও নীচের চোয়াল মধ্যে অভ্যন্তরীণ সারির দাঁত বড়।এদের শক্ত মেরুদন্ড আছে। বড় এবং কাটাযুক্ত জিহ্বা আছে। শরীরের রং বাদামী-ধূসর।

বিস্তৃতি
--------

এই মাছ বাংলাদেশ, ভারত, মায়ানমার অঞ্চলে পাওয়া যায়।

বাংলাদেশে বর্তমান অবস্থা এবং সংরক্ষণ
------------------------------------

আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।

মন্তব্য
-------

লুটিয়া গোবি মাছের উল্লেখযোগ্য বৈশিষ্ট্য হলও এর শ্রেনিপাখনা সম্পূর্ণভাবে আলাদা যা কখনও চাকতির ন্যায় চোষক অঙ্গ তৈরি করে না। E. lutea ও E. fusca দেখতে প্রায় একি রকম তবে E. lutea মাছের আঁইশ চোখ পর্যন্ত বিস্তৃত। E. fusca মাছের প্রাক-পৃষ্ঠীয় আঁইশ তুন্ড পর্যন্ত বিস্তৃত থাকে।

আরও দেখুন
---------

* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

তথ্যসূত্র
---------

1. 1 2  এ কে আতাউর রহমান, শামীমা আকতার (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। *বাংলাদেশ উদ্ভিদ ও প্রাণী জ্ঞানকোষ*। **২৩** (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ২৭৫–২৭৬। আইএসবিএন 984-30000-0286-0 `|আইএসবিএন=` এর মান পরীক্ষা করুন: invalid prefix (সাহায্য)।